label_title: Koripallon Euroopan-mestaruuskilpailut 1989
label_desc: Vuoden 1989 koripallon Euroopan-mestaruuskilpailut pelattiin Jugoslaviassa 20. – 25. kesäkuuta. EM-lopputurnaukseen osallistui kahdeksan maata. Mestaruuden voitti isäntämaa Jugoslavia, hopeaa saavutti Kreikka ja pronssia, historiansa viimeisen miesten EM-mitalin, Neuvostoliitto. Turnauksen arvokkain pelaaja oli Jugoslavian Dražen Petrović, ja turnauksen korikuninkuuden voitti kolmannen kerran urallaan Kreikan Nikos Galis.